wannaphong/clean_thaiwikipedia huggingface dataset:
# กระทรวงพาณิชย์และแรงงานสหรัฐ
กระทรวงพาณิชย์และแรงงานสหรัฐ  เป็นกระทรวง (department) ซึ่งดำรงอยู่เพียงชั่วระยะเวลาสั้น ๆ ในคณะรัฐมนตรีสหรัฐ มีบทบาทข้องเกี่ยวกับการควบคุมสัดส่วนธุรกิจขนาดใหญ่ (big business)

กระทรวงนี้จัดตั้งเมื่อวันที่ 14 กุมภาพันธ์ ค.ศ. 1903 ในรัฐบาลของธีโอดอร์ โรสเวลต์ หนึ่งในลูกสังกัด คือ ทบวงบรรษัท (Bureau of Corporations) ซึ่งมีขอบข่ายอำนาจเป็นงานสืบสวนสอบสวน ต่อมาในวันที่ 4 มีนาคม ค.ศ. 1913 กระทรวงเปลี่ยนชื่อเป็น กระทรวงพาณิชย์สหรัฐ (United States Department of Commerce) ส่วนทบวงกรมในสังกัดซึ่งชำนัญพิเศษด้านแรงงานก็โอนย้ายไปยังกระทรวงแรงงานสหรัฐ (United States Department of Labor) ที่ตั้งขึ้นใหม่ และทบวงบรรษัทก็แยกออกไปเป็นหน่วยงานอิสระชื่อ คณะกรรมการพาณิชย์กลาง (Federal Trade Commission) เมื่อ ค.ศ. 1915

กระทรวงนี้มีหัวหน้า คือ รัฐมนตรีว่าการกระทรวงพาณิชย์และแรงงานสหรัฐ (United States Secretary of Commerce and Labor) ซึ่งเป็นสมาชิกคณะรัฐมนตรี แต่เมื่อมีการปรับปรุงกระทรวงทบวงกรมใน ค.ศ. 1913 นั้น ตำแหน่งรัฐมนตรีก็แยกออกเป็นรัฐมนตรีว่าการกระทรวงพาณิชย์สหรัฐ และรัฐมนตรีว่าการกระทรวงแรงงานสหรัฐ ตามไปด้วย

สืบเนื่องจากความพยายามตัดลดงบประมาณส่วนกลางใน ค.ศ. 2011 ริชาร์ด เบอร์ (Richard Burr) สมาชิกวุฒิสภา หนุนร่างรัฐบัญญัติ  S. 1116 เพื่อรวมกระทรวงทั้งสองเข้าด้วยกันอีกครั้งภายใต้ชื่อ "กระทรวงพาณิชย์และแรงงาน" (Department of Commerce and the Workforce) แต่จนบัดนี้ร่างรัฐบัญญัติดังกล่าวก็ยังไปไม่ไกลเกินกว่าขั้นเสนอต่อคณะกรรมาธิการ
# จี้ เบบี้ ปล้น
จี้ เบบี้ ปล้น  เป็นภาพยนตร์โลดโผน-อาชญากรรม ออกฉายเมื่อ ค.ศ. 2017

เขียนบทและกำกับโดยเอ็ดการ์ ไรต์ นำแสดงโดยแอนเซล เอลกอร์ต รับบทคนขับรถผู้ช่วยในการหลบหนีซึ่งชื่นชอบการฟังเพลง และพยายามปลดปล่อยตัวเองจากวังวนอาชญากรไปพร้อม ๆ กับคนรัก (ลิลี เจมส์) มีนักแสดงสมทบที่สำคัญได้แก่ เควิน สเปซีย์, จอน แฮม, เอซา กอนซาเลซ, เจมี ฟ็อกซ์ และจอน เบิร์นธัล อำนวยการสร้างโดยทิม เบวาน และเอริก เฟลเนอร์ ร่วมกับไนรา พาร์ก ได้รับการร่วมทุนและจัดจำหน่ายจากโซนี่พิคเจอร์สเอ็นเตอร์เทนเมนต์ และไตรสตาร์พิคเจอร์ส
# โบแจ๊ค ฮอร์สแมน
โบแจ๊ค ฮอร์สแมน  เป็นแอนิเมชันแนวซิตคอมสำหรับผู้ใหญ่จากสหรัฐอเมริกา สร้างสรรค์โดย Raphael Bob-Wakserg โดยมี Will Arnett ให้เสียงโบแจ๊ค ฮอร์สแมน ตัวละครหลัก ฤดูกาลแรกทั้งฤดูกาลออกให้รับชมผ่านเน็ตฟลิกซ์ เมื่อ 22 สิงหาคม 2014

ในช่วงแรกที่ออกฉาย แอนิเมชันเรื่องนี้ได้รับเสียงวิพากษ์วิจารณ์ค่อนข้างก้ำกึ่ง โดยมีเสียงวิจารณ์เชิงบวกไปที่ครึ่งหลังของซีซั่นแรก อย่างไรก็ดีในซีซั่นต่อๆ มาก็ได้รับคำชื่นชมอย่างท่วมท้น จนได้รับการผลิตต่อจนถึงซีซั่นที่ 5 ในปัจจุบัน ซึ่งออกฉายพร้อมกันทั้งซีซั่นเมื่อ 14 กันยายน 2561

ภาพรวมของภาพยนตร์ชุด

ภาพยนตร์ชุดนี้ดำเนินเรื่องส่วนใหญ่ในบริเวณลอสแอนเจลิส โดยเฉพาะในฮอลลีวูด (ต่อมากลายเป็น "ฮอลลีวู" (Hollywoo) หลังจากตัว 'D' ในป้ายฮอลลีวูดถูกขโมยไป) เป็นโลกที่มนุษย์และสัตว์ที่มีท่าทางเหมือนมนุษย์อยู่ร่วมกันอย่างไม่มีอะไรผิดแผก โบแจ๊ค ฮอร์สแมน ตัวเอกของเรื่อง เป็นนักแสดงที่เคยมีชื่อเสียงในยุคปี 1990 จากการแสดงละครซิตคอมเรื่อง Horsin' Around ซึ่งกำลังวางแผนจะกลับมามีชื่อเสียงอีกครั้งด้วยการออกหนังสืออัตชีวประวัติ ทำให้ต้องพบกับ Diane Nguyen ซึ่งเป็นนักเขียนที่จะมาเขียนอัตชีวประวัตินี้ให้เขา

 ตัวละคร 
 Bojack Horseman (โบแจ็ค ฮอร์ซแมน) 
สายพันธุ์ : ม้า ตัวเอกของเรื่อง เป็นดาราตลกซิตคอม บ้านเกิดอยู่ซานฟรานซิสโก มาอยู่แอลเอ เพื่อทำตามฝันตัวเอง เติบโตมาในครอบครัวมีปัญหา
 Todd Chaves (ท็อดด์ ชาเวส)
สายพันธุ์ : มนุษย์ รูมเมทและเพื่อนของโบแจ๊ค เป็นมิตรกับทุกคน พึ่งพาไม่ค่อยได้ แต่มีความพยายามที่จะทำอะไรสูง จบการศึกษานิเทศจากมหาวิทยาลัยนอร์ทเวสเทิร์น แต่ยังหางานเป็นหลักเป็นแหล่งไม่ได้ 
 Mr.Peanutbutler (มิสเตอร์พีนัตบัตเลอร์)
สายพันธุ์ : สุนัขพันธุ์แลบบราดอร์ แฟนของไดแอน เคยโด่งดังจากซิตคอมแบบเดียวกับโบแจ็ค เป็นมิตรกับทุกคนแต่โบแจ็คไม่ค่อยชอบด้วยเหตุบางอย่าง 
 Diana Nguyen (ไดแอน เหงียน)
สายพันธุ์: มนุษย์ นักเขียนชีวประวัติของโบแจ็ค ลูกครึ่งเวียดนาม-อเมริกัน แฟนของมิสเตอร์พีนัตบัตเบอร์ เป็นสาวเนิร์ด จิตใจดี แต่อารมณ์ฉุนเฉียว
 Princess Carolyn (พรินเซส แคโรลีน)
สายพันธุ์ : แมวเปอเซีย เป็นแฟนเก่า และผู้จัดการส่วนตัวของโบแจ็ค ใจกว้าง ตั้งใจทำงาน

การตอบรับ
คำวิจารณ์
 Season Critical response Rotten Tomatoes Metacritic 1 60% (20 reviews) 59 (13 reviews) 2 100% (17 reviews) 90 (7 reviews) 3 100% (21 reviews) 89 (12 reviews) 4 100% (8 reviews) 87 (5 reviews) Average 90% 84
ซีซั่นที่ 1
เวบไซตรอตเตนโทเมโทให้คะแนนซีซั่นแรกเอาไว้ที่ 60% จากบทความวิจารณ์ 20 บทความ ในขณะเดียวกัน เว็บไซต์เมตาคริติคให้คะแนนอยู่ที่ 59 จากคะแนนเต็ม 100 คะแนน จากนักวิจารณ์ 13 คน ถือว่าเป็นคะแนนก้ำกึ่งหรือปานกลาง Erik Adams วิจารณ์หกตอนแรกของซีวั่นแรกว่า รายการนี้ล้อเล่นความว่างเปล่าของการเป็นเซเลบ แต่การนำเสนอไม่มีความแปลกใหม่ และไม่ได้มีความรู้เบื้องลึกใดๆ โดยให้ะแนนเอาไว้ที่เกรด C+

รางวัล
หมวดหมู่:ผลงานต้นฉบับของเน็ตฟลิกซ์
หมวดหมู่:ภาพยนตร์ชุดทางโทรทัศน์แนวแอนิเมชันสำหรับผู้ใหญ่จากประเทศสหรัฐอเมริกา
หมวดหมู่:รายการโทรทัศน์ที่มีฉากในลอสแอนเจลิส
# ปฐมพยาบาล
ปฐมพยาบาล หมายถึง การให้ความช่วยเหลือแก่บุคคลที่กำลังเจ็บป่วยหรือบาดเจ็บ โดยบริบาลให้เพื่อรักษาชีวิต ป้องกันมิให้สภาวะนั้นเลวลง และ/หรือเพื่อส่งเสริมการฟื้นตัว ปฐมพยาบาลรวมถึงการรักษาเบื้องต้นในภาวะรุนแรงก่อนมีการช่วยเหลือของบุคลากรทางการแพทย์ เช่น การนวดหัวใจผายปอดกู้ชีพขณะกำลังรอรถพยาบาล ตลอดจนการรักษาเบ็ดเสร็จซึ่งภาวะเล็กน้อย เช่น การปิดพลาสเตอร์แผลถูกวัตถุมีคมบาด ปกติผู้ให้ปฐมพยาบาลเป็นบุคคลมิใช่อาชีพสาธารณสุข โดยมีหลายคนได้รับการฝึกการให้ปฐมพยาบาลขั้นพื้นฐาน และหลายคนเต็มใจให้ปฐมพยาบาลจากความรู้ที่ได้มา ปฐมพยาบาลสุขภาพจิตเป็นส่วนขยายของมโนทัศน์ปฐมพยาบาลให้ครอบคลุมสุขภาพจิต  

มีหลายสถานการณ์ซึ่งอาจต้องการปฐมพยาบาล และหลายประเทศมีกฎหมาย ข้อบังคับหรือแนวทางซึ่งชี้ชัดระดับการให้ปฐมพยาบาลขั้นต่ำในบางสถานการณ์ ซึ่งปฐมพยาบาลนี้อาจรวมการฝึกหรืออุปกรณ์เครื่องมือเฉพาะซึ่งมีอยู่ในที่ทำงาน (เช่น เครื่องกระตุกหัวใจไฟฟ้าชนิดอัตโนมัติ) การจัดหาผู้เชี่ยวชาญปฐมพยาบาลให้ครอบคลุมที่สาธารณะ หรือการฝึกปฐมพยาบาลภาคบังคับในโรงเรียน ทว่า ปฐมพยาบาลไม่จำเป็นต้องอาศัยอุปกรณ์เครื่องมือหรือมีความรู้มาก่อนโดยเฉพาะ และสามารถหาเอาได้จากวัสดุที่มีอยู่ ณ เวลานั้น โดยผู้ปฐมพยาบาลจะไม่เคยฝึกมาก่อนก็ได้

ปฐมพยาบาลสามารถกระทำได้กับสัตว์เกือบทุกชนิด เช่น การปฐมพยาบาลสัตว์เลี้ยงลูกด้วยนม ถือแม้ว่าบทความนี้จะกล่าวถึงการปฐมพยาบาลแต่ในมนุษย์เท่านั้น

 ชุดปฐมพยาบาล 
ชุดปฐมพยาบาล นั้นจะมีทั้งรูปแบบที่เป็นถุงที่มีลักษณะแข็งแรง ทนทาน หรือเป็นกล่องพลาสติกใส ชุดประถมพยาบาลส่วนใหญ่จะมีสัญลักษณ์กากบาทสีขาวบนพื้นสีเขียวอยู่บนชุดปฐมพยาบาล

ตัวอย่างของที่อยู่ในชุดปฐมพยาบาล:

เอกสารกำกับยา
เข็มกลัดซ่อนปลาย
หน้ากากกันสัมผัส
กระจังป้องกันใบหน้า
สำลี
ผ้าก็อชปิดแผล
แผ่นปิดแผลหรือเรียกอีกอย่างว่าพาสเตอร์
แอลกอฮอล์ล้างแผล
กรรไกร
แหนบ
# กระทรวงสาธารณสุข ศึกษาธิการ และสวัสดิการสหรัฐ
กระทรวงสาธารณสุข ศึกษาธิการ และสวัสดิการสหรัฐ (อังกฤษ: Department of Health, Education, and Welfare; ตัวย่อ: HEW) สร้างขึ้นเมื่อวันที่ 11 เมษายน พ.ศ. 2496 เมื่อแผนฟื้นฟูกิจการฉบับที่ 1 ของปี พ.ศ. 2496 มีผลใช้บังคับ เพราะฉะนั้นกระทรวงสาธารณสุข ศึกษาธิการ และสวัสดิการสหรัฐจึงกลายเป็นแผนกแรกของรัฐบาล

แผนปฏิรูปยกเลิกสำนักงานความมั่นคงแห่งชาติ โดยการโอนย้ายหน้าที่ทั้งหมดไปยังกระทรวงสาธารณสุข ศึกษาธิการ และสวัสดิการสหรัฐ และส่วนประกอบทั้งหมดของกรม อธิบดีคนแรกของกระทรวงสาธารณสุข ศึกษาธิการ และสวัสดิการสหรัฐ คือ โอเวโท คับ ฮ็อบบี ซึ่งเป็นชาวเท็กซัสซึ่งทำหน้าที่เป็นผู้บัญชาการกองกำลังทหารหญิงในสงครามโลกครั้งที่สอง และเป็นผู้จัดพิมพ์และบรรณาธิการของฮิวเต้น โพสต์ เข้ารับตำแหน่งเมื่อวันที่ 11 เมษายน 1953 ในฐานะอธิบดี เธอเคยเป็นผู้ดูแล สำนักงานความมั่นคงแห่งชาติ มาตั้งแต่วันที่ 21 มกราคม พ.ศ. 2496 Preliminary inventory of the records of the Department of Health, Education, and Welfare (PI 181, Record Group 235), National Archives and Records Service, 1975.

รายนามอธิบดีกระทรวงสาธารณสุข ศึกษาธิการ และสวัสดิการสหรัฐ
 ชื่อ  ช่วงปีที่ทำงาน Oveta Culp Hobby 11 เมษายน 1953 - 31 กรกฎาคม 1955 Marion B. Folsom 1 สิงหาคม 1955 - 31 กรกฎาคม 1958 Arthur Flemming 1 สิงหาคม 1958 - 19 มกราคม 2504 Abraham Ribicoff 21 มกราคม 2504 -13 กรกฎาคม 2505 Anthony J. Celebrezze 31 กรกฎาคม 1962 - สิงหาคม 17, 1965 John W. Gardner 18 สิงหาคม 2508 - 1 มีนาคม 2511 Wilbur J. Cohen (designate) 22 มีนาคม 2511 - 16 พฤษภาคม 2511 Wilbur J. Cohen 16 พฤษภาคม 2511 - 20 มกราคม 2512 Robert H. Finch 21 มกราคม 2512 - 23 มิถุนายน 2513 Elliot L. Richardson 24 มิถุนายน 1970 - 29 มกราคม 1973 Caspar W. Weinberger 12 กุมภาพันธ์ 2516 - 8 สิงหาคม 2518 Forrest David Mathews 8 สิงหาคม 2518 - 20 มกราคม 2520 Joseph A. Califano Jr. 20 มกราคม พ.ศ. 2520 - 3 สิงหาคม 2522 Patricia Roberts Harris 3 สิงหาคม 1979 - 4 พฤษภาคม 1980
# ตำบลหนองแวงนางเบ้า
หนองแวงนางเบ้า เป็นตำบลหนึ่งในอำเภอพล จังหวัดขอนแก่น พื้นที่ส่วนใหญ่เป็นที่ราบลุ่ม มีลำห้วย หนอง อยู่ทั่วไป ลักษณะดินเป็นดินร่วนปนทราย

 ประวัติ 
หนองแวงนางเบ้แต่เดิมนั้นเป็นเพียงหมู่บ้านขึ้นอยู่กับการปกครองของตำบลเก่างิ้ว ต่อมาเมื่อวันที่ 1 กันยายน พ.ศ. 2522"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ...อำเภอพล......PDFราชกิจจานุเบกษา 96 (167):3255-3256. 25 กันยายน 2539. ทางราชการได้ประกาศแบ่งแยกท้องที่เป็นออกมาจัดตั้ง ตำบลหนองแวงนางเบ้า อยู่ในเขตการปกครองของอำเภอพล ต่อมาในปี พ.ศ. 2538 ได้มีการจัดตั้งสภาตำบลหนอแวงนางเบ้าโดยมีสมาชิกสภาตำบล 7 คน คือ นายใจ ศรีหนองโคตร (กำนันตำบลเป็นประธานสภาโดยตำแหน่ง), นายบุญส่ง สิงหาร, นายวินัย พรมสีดา, นายอำไพ พิมพ์กุล, นายอุบล ถามูลเรศ, นายไพฑูรย์ นาชิน และนายลิขิต บุญมาหล้า จนต่อมาเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลหนองแวงนางเบ้าเป็นองค์การบริหารส่วนตำบลหนองแวงนางเบ้า"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ9 ง):18. 30 มกราคม 2539จนถึงปัจจุบัน

 ที่ตั้งและอาณาเขต 
ตำบลหนองแวงนางเบ้าตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลปอแดง (อำเภอชนบท), ตำบลหนองปลาหมอ (อำเภอโนนศิลา)
 ทิศใต้ ติดต่อ ตำบลเก่างิ้ว
 ทิศตะวันออก ติดต่อ ตำบลโจดหนองแก
 ทิศตะวันตก ติดต่อ ตำบลหัวทุ่ง, ตำบลคอนฉิม (อำเภอแวงใหญ่)

 การแบ่งเขตการปกครอง 
ตำบลหนองแวงนางเบ้าแบ่งเขตการปกครองออกเป็น 13 หมู่บ้าน ดังนี้ศูนย์ข้อมูลประเทศไทย "ตำบลหนองแวงนางเบ้า"  [ออนไลน์]. เข้าถึงได้จาก:http://khonkaen.kapook.com/%%B2 (ม.ป.ป.). สืบค้น 9 กันยายน 2560.
 หมู่ที่ 1 บ้านหนองแวงนางเบ้า
 หมู่ที่ 2 บ้านห้วยค้อ
 หมู่ที่ 3 บ้านหนองนาดี
 หมู่ที่ 4 บ้านหนองตานา
 หมู่ที่ 5 บ้านฝาฝนัง
 หมู่ที่ 6 บ้านฮ่องหอย
 หมู่ที่ 7 บ้านหนองม่วงน้อย
 หมู่ที่ 8 บ้านนานิคม
 หมู่ที่ 9 บ้านห้วยค้อน้อย
 หมู่ที่ 10 บ้านวังจาน 
 หมู่ที่ 11 บ้านห้วย
 หมู่ที่ 12 บ้านหนองแวงนางเบ้าพัฒนา
 หมู่ที่ 13 บ้านโคกเสน่ห์
# ตำบลหนองแวงโสกพระ
หนองแวงโสกพระ เป็นตำบลหนึ่งในอำเภอพล จังหวัดขอนแก่น มีลักษณะเป็นที่ลุ่มที่ดอนมีลำน้ำ ลำห้วยกระจายอยู่ทั่วพื้นที่ พื้นที่ส่วนใหญ่จะใช้การเกษตร เช่น ทำนาข้าว ทำไร่และเลี้ยงสัตว์ ในฤดูร้อนดินจะแห้งมากเนื่องจากฤดูฝนมีปริมาณน้ำฝนน้อย เนื่องจากพื้นที่อยู่ในเขตเงาฝน

 ประวัติ 
หนองแวงโสกพระแรกเริ่มแต่เดิมนั้นเป็นเพียงหมู่บ้านในการปกครองของตำบลหนองมะเขือ ต่อมาเมื่อวันที่ 26 มิถุนายน พ.ศ. 2506"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ............อำเภอพล.......PDFราชกิจจานุเบกษา 80 (78):12-14. 3 สิงหาคม 2506. ได้รับการจัดตั้งเป็นตำบลหนองแวงโสกพระ ตามกฎหมายลักษณะปกครองท้องที่ พ.ศ. 2457 โดยแยกจากตำบลหนองมะเขือ อำเภอพล จังหวัดขอนแก่น และมีการจัดตั้งสภาตำบลหนองแวงโสกพระ เมื่อวันที่ 5 กรกฎาคม พ.ศ. 2516"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 

จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองแวงโสกพระ เป็น องค์การบริหารส่วนตำบลหนองแวงโสกพระ "ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ9 ง):18. 30 มกราคม 2539จนถึงปัจจุบัน

 ที่ตั้งและอาณาเขต 
ตำบลหนองแวงโสกพระตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลโนนข่า, ตำบลเมืองพล
 ทิศใต้ ติดต่อ ตำบลหนองหว้า, ตำบลโนนเพ็ด (จังหวัดนครราชสีมา)
 ทิศตะวันออก ติดต่อ ตำบลหันโจด (อำเภอหนองสองห้อง)
 ทิศตะวันตก ติดต่อ ตำบลโนนข่า, ตำบลหนองมะเขือ

 การแบ่งเขตการปกครอง 
ตำบลหนองแวงโสกพระแบ่งเขตการปกครองออกเป็น 14 หมู่บ้าน ดังนี้ศูนย์ข้อมูลประเทศไทย "ตำบลหนองแวงโสกพระ"  [ออนไลน์]. เข้าถึงได้จาก:http://khonkaen.kapook.com/%E0%B0 (ม.ป.ป.). สืบค้น 9 กันยายน 2560.
 หมู่ที่ 1 บ้านหนองแวงโสกพระ 
 หมู่ที่ 2 บ้านโนนกอก 
 หมู่ที่ 3 บ้านโคกล่าม 
 หมู่ที่ 4 บ้านหนองแปน
 หมู่ที่ 5 บ้านหนองขาม
 หมู่ที่ 6 บ้านโนนชาด 
 หมู่ที่ 7 บ้านห้วยม่วง 
 หมู่ที่ 8 บ้านโนนเพ็ก 
 หมู่ที่ 9 บ้านหลักดาน 
 หมู่ที่ 10 บ้านหันน้อย 
 หมู่ที่ 11 บ้านโคกกุง 
 หมู่ที่ 12 บ้านหนองหญ้าปล้อง
 หมู่ที่ 13 บ้านแวงโคตร
 หมู่ที่ 14 บ้านใหม่สามัคคี
# วีวา วีวาอาเฟรลีมู
thumb|วีวา วีวาอาเฟรลีมู (เสียง)
"วีวา วีวาอาเฟรลีมู"  แปลว่า "จงเจริญ เฟรลีมู" เป็นเพลงชาติของโมซัมบิก ในสมัยสาธารณรัฐประชาชน ประกาศใช้อย่างเป็นทางการ ภายหลังการประกาศเอกราชจากโปรตุเกส เมื่อวันที่ 25 มิถุนายน ค.ศ. 1975 ถึง 30 เมษายน ค.ศ. 2002

บทร้องประพันธ์โดยฌุสตีนู ซีเกาลานือ ชือมานือ ช่วงคริสต์ทศวรรษ 1970 ในการเฉลิมฉลองการประกาศเอกราชของพรรคแนวร่วมปลดปล่อยโมซัมบิก ตั้งแต่ ค.ศ. 1975 ถึง ค.ศ. 1992 ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรคและได้ยกเลิกเนื้อร้องดังกล่าว คงเหลือแต่ทำนองเพลงชาติเพียงอย่างเดียว

รัฐบาลได้มีการจัดให้ประกวดเพลงชาติฉบับใหม่เมื่อเดือนเมษายน ค.ศ. 1997 ปาเตรียอามาดา ได้รับการคัดเลือกเป็นเพลงชาติฉบับใหม่ของโมซัมบิกเมื่อวันที่ 30 เมษายน ค.ศ. 2002

 เนื้อร้อง 
 ภาษาโปรตุเกส คำแปลViva, viva a FRELIMO,
Guia do Povo Moçambicano!
Povo heróico qu'arma em punho
O colonialismo derubou.
Todo o Povo unido
Desde o Rovuma até o Maputo,
Luta contra imperialismo
Continua e sempre vencerá.

Refrão:
Viva Moçambique!
Viva a Bandeira, simbolo Nacional!
Viva Moçambique!
Que por ti o Povo lutará.

Unido ao mundo inteiro,
Lutando contra a burguesia,
Nossa Pátria será túmulo
Do capitalismo e exploração.
O Povo Moçambicano
De operários e de camponeses,
Engajado no trabalho
A riqueza sempre brotará.

Refrãoจงเจริญ เฟรลีมู
หนทางของเหล่าชาวโมซัมบิก
ขอเหล่าวีรชนจงจับอาวุธขึ้นมา
เพื่อโค่นล้มเจ้าลัทธิอาณานิคม
เหล่าประชาชาติจงเป็นเอกภาพ
จากแม่น้ำโรวูมาสู่เมืองมาปูตู
เข้าประจัญหน้ากับพวกจักรวรรดินิยม
รุกเข้าไปตราบจนเราปักชัย!

ประสานเสียง:
โมซัมบิกจงเจริญ!
ธงชาติและตราแผ่นดินจงเจริญเถิด!
โมซัมบิกจงเจริญ!
เพื่อเธอแล้วเหล่าผองชนพร้อมสู้ตาย!

จงเป็นหนึ่งเดียวร่วมกับโลกทั้งใบ
เข้าฝ่าฟันทำลายชนชั้นนายทุน
เพื่อให้ประเทศของนั้นเราเป็นสุสาน
ของระบอบทุนนิยมและผู้กดขี่ทั้งปวง
โอ้ เหล่าประชาแห่งโมซัมบิก
ทั้งกรรมกรและชาวนา
จงมุ่งมั่นตั้งใจในการงาน
เพื่อก่อให้เกิดความเฟื่องฟู

ประสานเสียง
# อาร์แร็ก
อาร์แร็ก  เป็นเครื่องดื่มแอลกอฮอล์ที่ผลิตในเอเชียใต้และเอเชียตะวันออกเฉียงใต้ ได้จากการหมักน้ำตาลมะพร้าว, อ้อย, ธัญพืชหรือผลไม้ แล้วนำไปกลั่นจนได้รสชาติและสีตามที่ต้องการ

อาร์แร็กมีรากศัพท์มาจากคำในภาษาอาหรับ عرق (arq) แปลว่า "เหงื่อ" เป็นรากศัพท์เดียวกับอะรัก สุราที่ผลิตในตะวันออกกลาง แต่ทั้งสองชนิดแตกต่างกัน นอกจากนี้ผู้เชี่ยวชาญบางคนยังเสนอว่าอาจมาจากผลหมาก (areca nut)Morewood, Samuel. A philosophical and statistical history of the inventions and customes of ancient and modern nations in the manufacture and use of inebriating liquors, W. Curry, jun. and company, and W. Carson, 1834, p140. ซึ่งเคยใช้ทำอาร์แร็ก
# ฟุตบอลอาเซียนชิงแชมป์เยาวชนอายุไม่เกิน 18 ปี 2017
การแข่งขัน ฟุตบอลอาเซียนชิงแชมป์เยาวชนอายุไม่เกิน 18 ปี 2017 เป็นการแข่งขันครั้งที่ 14 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศพม่า ระหว่างเดือนกันยายน พ.ศ. 2560

ทีมที่เข้าร่วม
ทีมสมาคมจำนวนครั้งที่เข้าร่วมผลงานดีที่สุดครั้งที่ผ่านมา  เอฟเอ ไทยแลนด์ 13 ชนะเลิศ (2002, 2009, 2011, 2015)  เวียดนาม เอฟเอฟ 13 ชนะเลิศ (2007)  เอฟเอฟ กัมพูชา 8 รอบแบ่งกลุ่ม (2002, 2007, 2009, 2011, 2013, 2015, 2016)  เอฟเอ บรูไน ดีเอส 7 รอบแบ่งกลุ่ม (2002, 2005, 2007, 2011, 2013, 2015)  เอฟเอ อินโดนีเซีย 8 ชนะเลิศ (2013)  ลาว เอฟเอฟ 9 อันดับที่ 3 (2002, 2005, 2015)  เอฟเอ มาเลเซีย 11 รองชนะเลิศ (2003, 2005, 2006, 2007)  พม่า เอฟเอฟ 11 ชนะเลิศ (2003, 2005)  ฟิลิปปินส์ เอฟเอฟ 7 รอบแบ่งกลุ่ม (2002, 2003, 2011, 2015, 2016)  เอฟเอ สิงคโปร์ 10 อันดับที่ 3 (2003)  เอฟเอฟ ติมอร์-เลสเต 6 อันดับที่ 3 (2013)
ไม่ได้เข้าร่วม
ถอนทีม1
หมายเหตุ
<div id="1">1 ไม่ได้เป็นสมาชิก เอเอฟเอฟ

สนามแข่งขัน

ย่างกุ้ง150px150pxสนามกีฬานายพลออง ซานสนามกีฬาธูวันนาความจุ: 40,000ความจุ: 32,000

รอบแบ่งกลุ่ม
 แมตช์ทั้งหมดได้ถูกจัดขึ้นใน ย่างกุ้ง, พม่า
 เวลาทั้งหมดคิอเวลาท้องถิ่น (UTC+6:30).

กลุ่ม เอ

กลุ่ม บี

รอบแพ้คัดออก

สายการแข่งขัน

รอบรองชนะเลิศ

นัดชิงอันดับที่ 3

รอบชิงชนะเลิศ

 อันดับผู้ทำประตู 
8 ประตู
 Egy Maulana Vikri

7 ประตู
 Win Naing Tun

6 ประตู

 Muhammad Rafli
 Myat Kaung Khant

3 ประตู

 Feby Eka Putra
 Hanis Saghara Putra
 Witan Sulaiman
 Hadi Fayyadh
 Akhyar Rashid
 Pyae Sone Naing
 Danial Mustaffa
 ยุทธพิชัย เลิศล้ำ
 Lourenco Ximenes
 Trần Văn Công

2 ประตู

 Nur Asyraffahmi Norsamri
 Sieng Chanthea
 Muhammad Iqbal
 Bounphachan Bounkong
 Naing Ko Ko
 Jacob Mahler
 เอกนิษฐ์ ปัญญา
 กฤษดา กาแมน
 Joao Panji dos Santos Soares
 Bùi Hoàng Việt Anh
 Nguyễn Khắc Khiêm
 Lê Văn Nam
 Nguyễn Hồng Sơn
 Lê Xuân Tú

1 ประตู

 Abdul Wadud Ramli
 Abdul Mateen Said
 Sin Kakada
 Touch Kimchay
 Chhoeung Visinu
 Tray Vicheth
 Teat Kimheng
 Phom Oy
 Resky Fandy Witriawan
 Phoutthasit Phommachai
 Chanthachone Thinolath
 Lektoxa Thongsavath
 Ammar Alias
 Zafuan Azeman
 Saiful Iskandar
 Nurfais Johari
 Muhammad Syafiq Danial
 Shafizi Iqmal Md Khirudin
 Nik Akif Syahiran Nik Mat
 Eant Maw Oo
 Lwin Moe Aung
 Mariano Suba
 Paludan Tacardon
 Idraki Mohd Adnan
 Katz Ellison
 Daniel Goh
 Mohammad Hassim
 Muhammad Rafiqin
 ณัฐวุฒิ ชูติวัตร
 โชคอนันต์ สายมาอินทร์
 ดนุสรณ์ สมชอบ
 ชัยวัฒน์ วีระกิจพานิช
 Orcelio da Silva
 Expedito da Conceicao
 Lê Minh Bình
 Mai Sỹ Hoàng
 Trần Bảo Toàn
 Đặng Văn Tới

ดูเพิ่ม
ฟุตบอลอาเซียนชิงแชมป์เยาวชนอายุไม่เกิน 19 ปี
ฟุตบอลเอเชียเยาวชนอายุไม่เกิน 19 ปี
# ฟุตบอลทีมชาติไทยรุ่นอายุไม่เกิน 21 ปี
ฟุตบอลทีมชาติไทยรุ่นอายุไม่เกิน 21 ปี  หรือที่รู้จักในนาม ฟุตบอลทีมชาติไทยชุดปรีโอลิมปิก  เป็นฟุตบอลทีมชาติรุ่นอายุไม่เกิน 21 ปี ซึ่งเป็นตัวแทนประเทศไทยในการแข่งขันฟุตบอลรุ่นอายุไม่เกิน 21 ปีระดับนานาชาติ

 ประวัติ 
 พ.ศ. 2559–ปัจจุบัน 

 ตารางการแข่งขันและผลการแข่งขัน 

 พ.ศ. 2559 

 เจ้าหน้าที่ฝึกสอน 
ตำแหน่งชื่อหัวหน้าผู้ฝึกสอนผู้ช่วยผู้ฝึกสอนผู้ช่วยผู้ฝึกสอนผู้ฝึกสอนการรักษาประตู

 หัวหน้าผู้ฝึกสอน 
{| class="wikitable mw-collapsible "
|-
!colspan=5 style="background: #013A5E; color: #FFFFFF;|หัวหน้าผู้ฝึกสอนฟุตบอลทีมชาติไทยรุ่นอายุไม่เกิน 21 ปี
|-
!ชื่อ
!ประเทศ
!ระยะเวลา
!เกียรติประวัติ
!ปลุกปั้นสำหรับ
|-
| วรวุฒิ ศรีมะฆะ
| 
| พ.ศ. 2559 ส.บอลตอบรับช้างศึกจูเนียร์บินอุ่นแข้งจีนพร้อมอัพเกรดใช้ชื่อยู-23 - มติชน
| {{nowrap|เนชันส์คัพ 2016 – ชนะเลิศ}}
| 
|-bgcolor="#EFEFEF"
| คูเลียง มาริง บาซาโล
| 
| 
|
| 
|-
|}

 สถิติการแข่งขัน 
 เกมอุ่นเครื่อง 
สถิติเกมอุ่นเครื่องพ.ศ.การแข่งขันผลตำแหน่ง* 2559  เนชันส์คัพชนะเลิศ ||ที่ 1 2 ||2 0 ||0 4 ||1 2559  ทันห์เนียนคัพรองชนะเลิศ ||ที่ 2 4 ||3 0 ||1 10 ||4รวม6501145

หมายเหตุ* : หมายถึงการเสมอรวมถึงรอบแพ้คัดออกที่ตัดสินโดยการดวลลูกโทษ''

 เกียรติประวัติ 
รายการต่อไปนี้เป็นเกียรติประวัติสำหรับฟุตบอลทีมชาติไทยรุ่นอายุไม่เกิน 21 ปี

 รายการย่อยที่ชนะ 
 เนชันส์คัพ ชนะเลิศ (1 สมัย): พ.ศ. 2559

 ทันห์เนียนคัพ'''
 รองชนะเลิศ (1 สมัย): พ.ศ. 2559
# กีฬากอล์ฟในกีฬาแห่งชาติ ครั้งที่ 45
กีฬากอล์ฟในกีฬาแห่งชาติ ครั้งที่ 45 จัดแข่งขันที่สนามกอล์ฟเซาเทิร์นฮิลล์ อำเภอหาดใหญ่ จังหวัดสงขลา กำหนดแข่งขันระหว่างวันที่ 27 ถึง 30 มิถุนายน พ.ศ. 2560 มีการชิงชัยทั้งหมด 4 เหรียญทอง

สรุปเหรียญรางวัล
 ตารางสรุปเหรียญ 
14105202023 010140011001100110011 รวม  4  4  4  12   

 ผู้ที่ได้รับเหรียญ 
บุคคลชายข้อมูลการแข่งขันณพงศ์ ศรีประสิทธิ์กัมลาศ นาเมืองรักษ์อติรุจ วินัยเจริญชัยทีมชายข้อมูลการแข่งขัน ณพงศ์ ศรีประสิทธิ์วิชยานนท์ ชติหิรัญรุ่งเรืองณัชพล อกเสนทัตพงศ์ ชุติมาภรณ์กัมลาศ นาเมืองรักษ์ณัฐพร เวียงชนกพิสัฐชัย ทิพย์พงษ์เดชาวัต เพชรประยูรณฐนนท ธนูรัตน์อมต คนชาญศรัณย์ ศิริธรปริทร์ โพธิ์กัณฑ์บุคคลหญิงข้อมูลการแข่งขัน กชกร จิตตะศิริฐิตาภา ภักดีเศรษฐกุลชนิกานต์ ยงย่วนทีมหญิงข้อมูลการแข่งขันฐิตาภา ภักดีเศรษฐกุลกชกร จิตตะศิริเขมิกา เกียรติโมฬ์สรัลชนา รัตนสินธุ์กุลธิดา พราหมพันธุ์สิธานาถ สิงหนาทพิสิฐขวัญ ภู่รัตนโอภาโยษิตา ขาวหนูนาอินทุกร เซ่งล่าย

แหล่งข้อมูลอื่น
 ระเบียบการแข่งขัน
 ตารางการแข่งขันและผลการแข่งขัน 

กอล์ฟ
# พระเจ้าเจมส์ที่ 4 แห่งสกอตแลนด์
พระเจ้าเจมส์ที่ 4 แห่งสกอตแลนด์  ทรงขึ้นครองราชบัลลังก์สกอตแลนด์ในค.ศ. 1488 ภายหลังการสวรรคตของพระราชบิดา พระเจ้าเจมส์ที่ 3 ในการปราบกบฎเซาคีเบิร์น พระเจ้าเจมส์ที่ 4 ได้รับการกล่าวถึงว่าเป็นกษัตริย์สกอตแลนด์ที่ประสบความสำเร็จที่สุดของราชวงศ์สทิวเวิร์ต พระเจ้าเจมส์ที่ 4 สวรรคตในปี 1513 ในยุทธการที่ฟลอดเดน พระองค์ถือเป็นกษัตริย์องค์สุดท้ายในเกาะบริเตนใหญ่ที่สวรรคตในสมรภูมิ

พระเจ้าเจมส์ที่ 4 เป็นพระราชโอรสในพระเจ้าเจมส์ที่ 3 แห่งสกอตแลนด์ กับพระนางมาร์กาเร็ตแห่งเดนมาร์ก ประสูติเมื่อ 17 มีนาคม ค.ศ. 1473 ในเมืองสเตอร์ลิงโดยมีพระยศเป็นดยุกแห่งรอธซีเมื่อแรกประสูติ พระราชบิดาของพระองค์ไม่ได้เป็นกษัตริย์ที่เป็นที่นิยมชมชอบมากนักเนื่องจากต้องคอยรับมือกับกบฎที่ก่อขึ้นโดยพระญาติที่หันไปเข้ากับอังกฤษตลอดรัชกาล ยามที่พระราชบิดาเสด็จสวรรคตในปี 1488 ในยุทธการที่ฟลอดเดน เจ้าชายเจมส์ต้องขึ้นครองราชย์เป็นพระเจ้าเจมส์ที่ 4 ในวัยเพียง 15 ชันษาท่ามกลางสถานการณ์บ้านเมืองที่เปราะบาง ถึงกระนั้น พระองค์ก็สามารถพิสูจน์ตนเองได้อย่างรวดเร็ว พระองค์สามารถกำราบกบฎในปี 1489 ลงได้ พระองค์ได้นำกระบวนการยุติธรรมมาใช้ในการปกครอง และสามารถควมคุมพวกลอร์ดต่างๆให้อยู่ในอาณัติได้ในปี 1493 

พระเจ้าเจมส์ที่ 4 มีดำริว่าสันติภาพระหว่างอังกฤษและสกอตแลนด์นั้นเป็นผลประโยชน์ของทั้งสองอาณาจักร พระองค์ได้พยายามฟื้นฟูและรักษาความสัมพันธ์ทางการทูตที่ดีกับอังกฤษ ซึ่งอังกฤษในขณะนั้นพึ่งจะเกิดการปะทุขึ้นของสงครามดอกกุหลาบ
# เทพธิดาผ่าโลกมิติแห่งเกม
เทพธิดาผ่าโลกมิติแห่งเกม  หรือ ไฮเปอร์ไดเมนชันเนปจูเนีย (Hyperdimension Neptunia) คือชุดวิดีโอเกมที่สร้างโดย Idea Factory และ Compile Heart โดยวิดีโอเกมแรกของชุดนี้ได้เปิดตัวครั้งแรกเมื่อ 19 สิงหาคม 2010 โดยมีชื่อว่า Hyperdimension Neptunia ในเครื่องเล่นเกม เพลย์สเตชัน 3

ในปี ค.ศ. 2013 ชุดวิดีโอเกมชุดนี้ได้ถูกดัดแปลงเป็นอนิเมะ โดยมีชื่อว่า เทพธิดาผ่าโลกมิติแห่งเกม: The Animation ซึ่งได้ฉายในช่วงวันที่ 12 กรกฎาคม - 27 สิงหาคม โดยสตูดิโอเดวิดโปรดักชัน

 เกมทั้งหมด 

 ชุดหลัก 
 Hyperdimension Neptunia
 Hyperdimension Neptunia Mk2
 Hyperdimension Neptunia Victory
 Megadimension Neptunia VII

 สปินออฟ 
 Hyperdimension Neptunia: Producing Perfection
 Hyperdevotion Noire: Goddess Black Heart
 Hyperdimension Neptunia U: Action Unleashed
 MegaTagmension Blanc + Neptune VS Zombies
 Superdimension Neptune vs Sega Hard Girls
 Cyberdimension Neptunia: 4 Goddesses Online
 Nep-Nep Connect: Chaos Chanpuru

 รีเมค 
 Hyperdimension Neptunia Re;Birth 1
 Hyperdimension Neptunia Re;Birth 2: Sisters Generation
 Hyperdimension Neptunia Re;Birth 3: V Generation
# พายุเฮอริเคนเออร์มา
พายุเฮอริเคนเออร์มา  เป็นพายุหมุนเขตร้อนที่มีกำลังแรงซึ่งได้ส่งผลกระทบต่อภูมิภาคแคริบเบียนและรัฐฟลอริดาของสหรัฐอเมริกา เท่าที่มีการบันทึกไว้นั้น เออร์มาเป็นเฮอริเคนที่มีกำลังแรงที่สุดในแอ่งแอตแลนติกนอกทะเลแคริบเบียนและอ่าวเม็กซิโก และมีความรุนแรงเทียบเท่าพายุเฮอริเคนวันแรงงาน พ.ศ. 2478 ในฐานะพายุหมุนขึ้นฝั่งที่รุนแรงที่สุดในแอ่งแอตแลนติก รวมทั้งเป็นเฮอริเคนแอตแลนติกที่รุนแรงที่สุดในด้านความเร็วลมสูงสุดนับตั้งแต่พายุเฮอริเคนวิลมาในปี พ.ศ. 2548 และรุนแรงที่สุดในด้านความกดอากาศนับตั้งแต่พายุเฮอริเคนดีนในปี พ.ศ. 2550 และเป็นลูกแรกที่มีระดับความรุนแรงเช่นนั้นที่เคลื่อนตัวขึ้นฝั่งที่ใด ๆ ในภูมิภาคแอตแลนติกนับตั้งแต่พายุเฮอริเคนเฟลิกซ์ในปี พ.ศ. 2550 เออร์มายังเป็นเฮอริเคนระดับ 5 ลูกแรกเท่าที่มีการบันทึกไว้ที่เคลื่อนผ่านและส่งผลกระทบโดยตรงต่อหมู่เกาะลีเวิร์ดตอนเหนือ และเป็นลูกที่สองเท่าที่มีการบันทึกไว้ที่ขึ้นฝั่งคิวบาด้วยระดับความรุนแรงดังกล่าว (อีกลูกเป็นเฮอริเคนในปี พ.ศ. 2467)

ในฐานะเฮอริเคนประเภทกาบูเวร์ดีลูกหนึ่ง เออร์มาก่อตัวขึ้นใกล้กับกาบูเวร์ดีเมื่อวันที่ 30 สิงหาคม พ.ศ. 2560 จากคลื่นกระแสลมเขตร้อนซึ่งได้เคลื่อนตัวออกจากชายฝั่งแอฟริกาตะวันตกไปเมื่อสองวันก่อนหน้า มันเป็นพายุหมุนลูกที่เก้า เฮอริเคนลูกที่สี่ และเฮอริเคนขนาดใหญ่ลูกที่สองที่ได้รับการตั้งชื่อในฤดูพายุเฮอริเคนแอตแลนติก พ.ศ. 2560 ในสภาวะแวดล้อมที่เหมาะสม เออร์มาได้ทวีความรุนแรงอย่างรวดเร็วหลังจากการก่อตัว กลายเป็นเฮอริเคนระดับ 2 ภายในเวลาเพียง 24 ชั่วโมง มันเริ่มเป็นเฮอริเคนระดับ 3 (และเฮอริเคนขนาดใหญ่) หลังจากนั้นไม่นาน อย่างไรก็ตาม ระดับความรุนแรงได้ผันผวนขึ้นลงอยู่หลายวันเนื่องมาจากการเปลี่ยนแทนกำแพงตาพายุหลายครั้ง จนกระทั่งในวันที่ 5 กันยายน เออร์มาได้กลายเป็นเฮอริเคนระดับ 5 และเมื่อถึงเช้าวันต่อมา ก็ได้เพิ่มความรุนแรงสู่ระดับสูงสุดด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง) และความกดอากาศต่ำสุด 914 มิลลิบาร์ (914 เฮกโตปาสกาล; 27.0 นิ้วปรอท) ทำให้พายุลูกนี้เป็นเฮอริเคนที่มีกำลังแรงที่สุดเป็นอันดับสองในด้านความเร็วลมสูงสุด เป็นรองเพียงพายุเฮอริเคนแอลลินในปี พ.ศ. 2523 ซึ่งมีความเร็วลมสูงสุดที่ 190 ไมล์ต่อชั่วโมง (305 กิโลเมตรต่อชั่วโมง) เออร์มาสรักษาความเร็วลมที่ 185 ไมล์ต่อชั่วโมงได้นานถึง 37 ชั่วโมง ทำลายสถิติของเฮอริเคนแอลลินซึ่งรักษาความเร็วลมที่ 180 ไมล์ต่อชั่วโมง (285 กิโลเมตรต่อชั่วโมง) ได้นาน 18 ชั่วโมง นอกจากนี้ เออร์มายังเป็นหนึ่งในบรรดาเฮอริเคนที่รักษาความเร็วลมในระดับ 5 ไว้ได้นานที่สุดเท่าที่มีการบันทึกไว้ด้วย

ในช่วงที่มีความเร็วลมอยู่ในระดับ 5 เออร์มาได้สร้างความเสียหายอย่างร้ายแรงในบาร์บิวดา, แซ็ง-บาร์เตเลมี, เซนต์มาร์ติน, แองกวิลลา และหมู่เกาะเวอร์จิน และเป็นเฮอริเคนที่รุนแรงที่สุดที่พัดถล่มหมู่เกาะลีเวิร์ดตอนเหนือและหนึ่งในพายุหมุนที่ร้ายแรงที่สุดที่พัดถล่มหมู่เกาะดังกล่าว (ร่วมกับพายุเฮอริเคนดอนนาในปี พ.ศ. 2503 และพายุเฮอริเคนลูอิสในปี พ.ศ. 2538) ณ. วันที่ 9 กันยายน พายุลูกนี้ได้ส่งผลให้มีผู้เสียชีวิต 24 ราย